Okresná prokuratúra Košice II 
Mojmírova 5, 040 46 Košice 1 	

Sp. zn. : 4 Pv 534/13/8803	Košice II, 5.12.2013
EEČ : 2-64-399-2013

U Z N E S E N I E

Trestná vec:	obvinený XXXXX 
Trestný čin:	ublíženie na zdraví podľa § 221 odsek 1 Trestného zákona číslo 140/1961 Zbierky zákonov v znení zákona číslo 10/1999 Zbierky zákonov a iné trestné činy

Rozhodol: 	prokurátor Okresnej prokuratúry Košice II
Podľa § 215 odsek 1 písmeno c Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
	V trestnej veci vedenej proti obv. XXXXX za trestný čin ublíženia na zdraví podľa § 9 ods. 2, § 221 ods. 1 Trestného zákona účinného v čase spáchania skutku a iný trestný čin, ktorého sa mal dopustiť na tom skutkovom základe, že dňa 20.7.2000 asi o 19.30 hod. na sídlisku Luník IX pred obytným blokom na ul. XXXXX v Košiciach po predchádzajúcej vzájomnej dohode s XXXXX, XXXXX a XXXXX fyzicky napadli pošk. XXXXX tým spôsobom, že ho bili rukami po celom tele a kopali do neho, pričom XXXXX ho pichol nožom do oblasti chrbta a bil ho drevenou stoličkou, čím mu spôsobili zranenia a to bodnú ranu hrudníka vpravo, zlomeninu lebky vľavo, reznú ranu temena vľavo a 4. prsta ľavej ruky, pomliaždenie predlaktia a stehna vpravo, okoloočnicový krvný výron obojstranne a odierky na čele vpravo, lakti vpravo, chrbta vľavo a kolena obojstranne s dobou liečenia a práceneschopnosti v trvaní 2 až 3 týždne

lebo je nepochybné, že skutok nespáchal obvinený

Odôvodnenie:
Uznesením vyšetrovateľa OÚV PZ XXXXX II OUV-577/10-K2-2001 zo dňa 5.6.2001 bolo podľa § 163 ods. 1 Trestného poriadku účinného v čase spáchania skutku vznesené obvinenie XXXXX za trestný čin ublíženia na zdraví podľa § 9 ods. 2, § 221 ods. 1 Trestného zákona účinného v čase spáchania skutku v jednočinnom súbehu s trestným činom výtržníctva podľa § 202 ods. 1 Trestného zákona účinného v čase spáchania skutku na tom skutkovom základe ako je to uvedené vo výrokovej často tohto uznesenia.

	Uznesením vyšetrovateľa OÚV PZ XXXXX II OUV-577/10-K2-2001 zo dňa 30.11.2002 bolo podľa § 173 ods. 1 písm. a) Trestného poriadku účinného v čase spáchania skutku trestné stíhanie prerušené pre neprítomnosť poškodeného XXXXX. Dňa 20.8.2013 bolo uznesením vyšetrovateľa PZ podľa § 228 ods. 5 Trestného poriadku v trestnom stíhaní pokračované, nakoľko dôvody prerušenia trestného stíhania z dôvodu neprítomnosti poškodeného XXXXX pominuli.

	V rámci vyšetrovania boli vo veci vypočutí pošk. XXXXX, obvinení XXXXX a XXXXX ako aj svedkovia XXXXX, XXXXX, ktorí už boli za uvedený skutok právoplatne odsúdení trestným rozkazom OS XXXXX II sp. zn. 7T 204/01 zo dňa 29.5.2001 ako aj svedkovia XXXXX, XXXXX a XXXXX a taktiež bol zabezpečený znalecký posudok z odboru zdravotníctva a listinné dôkazy potrebné pre meritórne rozhodnutie.

	Obvinení XXXXX a XXXXX spáchanie skutku popreli. Poškodený XXXXX počas rekognície podľa fotografií jednoznačne opoznal ako páchateľov skutku XXXXX, XXXXX a XXXXX, avšak obv. XXXXX vylúčil, že by sa bol zúčastnil útoku voči jeho osobe. 
Svedkyňa XXXXX rod. Vraštiaková pri výsluchu zo dňa 9.7.2001 ako páchateľov skutku označila podľa prezývky „Koro“ XXXXX, podľa tetovania XXXXX a podľa popisu XXXXX. Ani jeden zo svedkov ani obvinených ako aj samotný poškodený XXXXX nepotvrdili, že by sa obv. XXXXX zúčastnil útoku voči poškodenému.

Za účelom zistenia rozsahu poranení a mechanizmu ich vzniku bol do konania pribratý znalec z odboru zdravotníctva, ktorý v závere znaleckého posudku popísal rozsah poranení ako aj dobu ich liečenia, pričom mechanizmus ich vzniku podľa vyjadrenia znalca zodpovedá výpovedi poškodeného a svedkov.

Na základe vyššie uvedených skutočností zhodnotiac vykonané dôkazy a všetky okolnosti prípadu jednotlivo i v ich súhrne podľa § 2 ods. 12 Trestného poriadku som dospel k záveru, že je nepochybné, že obv. XXXXX sa nedopustil skutku, pre ktorý mu bolo vznesené obvinenie.

Podľa § 215 ods. 1 písm. c) Trestného poriadku prokurátor zastaví trestné stíhanie, ak je nepochybné, že skutok nespáchal obvinený.

Vzhľadom na vyššie uvedené skutočnosti bolo potrebné rozhodnúť tak ako je to uvedené vo výrokovej časti tohoto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Miloš Svat
prokurátor